Drama, spune Nietzsche, e că astăzi (sfîrșitul secolului al XIX-lea), din cauza încrucișării neamurilor (turba gentium a lui Schelling) morala sclavilor se întinde ca o pecingine peste Europa, cu rezultate pe care pînă și orbii le văd: împămîntenirea creștinismului (între timp lucrurile s-au mai schimbat) și apariția socialismului, a cărui optică egalitaristă turtește pînă la anulare ierahia inițială: rasa dominatoare a celor tari se pomenește corcită cu gloata cea proastă a celor debili.